Black Dog (სიმღერა)
"Black Dog" — ინგლისური როკ-ჯგუფ ლედ ზეპელინის სიმღერა, პირველი მის ალბომზე Led Zeppelin IV. გამოვიდა სინგლის სახით აშშ-ში და ავსტრალიაში, b-მხარით "Misty Mountain Hop". Billboard Hot 100-ში მან #15 პოზიციამდე, ხოლო ავსტრალიაში - #10-მდე მიაღწია. 2004 წელს Rolling Stone-ის „ყველა დროის 500 საუკეთესო სიმღერის“ სიაში „Black Dog“-მა #294 ადგილი დაიკავა. იგივე სიაში, თუმცა უკვე 2010 წელს, სიმღერას #300 ადგილი მიენიჭა. მუსიკალური სოციოლოგი დინა უაინსტაინი "Black Dog"-ს უწოდებს ლედ ზეპელინის ერთ-ერთ ყველაზე ცნობად სიმღერას.